Fire tiltalte fik i dag en fem måneders fængselsdom for et voldeligt overfald på en medfange tilbage i juni 2017. Ifølge anklageskriftet blev den forurettede overfaldet af de fire tiltalte under afsoning i det åbne fængsel på Kragskovhede. - De tiltalte har hverken udtalt sig til politiet eller under sagen. Men retten har fundet de fire skyldige i et slag med en stegepande, gryde eller lignende, fortæller anklager ved Nordjyllands Politi Jesper Fjord. - Den forurettede har forklaret, at han op til overfaldet havde haft uoverensstemmelser med to af de tiltalte, uddyber anklageren. Alle fire blev idømt fem måneders fængsel for deres ageren. For nogles vedkommende er dommen kombineret med reststraf. Læs også:
Et voldeligt overfald på en medfange på Kragskovhede giver fire tiltalte fem måneder bag tremmer.